Castros sønn: - Jeg kan ikke annet enn å uttrykke skam
ARTIKKELEN ER OVER SEKS ÅR GAMMEL Mandag kveld ble de tre Castro-brødrene arrestert, mistenkt for å stå bak bortføringen av de tre kvinnene som mandag kveld ble frigjort i Cleveland, Ohio. I over ti år har familiene til Michelle Knight, Amanda Berry og Georgina DeJesus lett fortvilet etter sine kjære. Mandag fikk de noen svar. Den hovedmistenkte er ifølge politiet Ariel Castro, som eier huset der kvinnene ble holdt i fangenskap. Skamfull Hans sønn, 31-år gamle Anthony Castro, reagerte med sjokk og vantro da han fikk høre om arrestasjonen. - Jeg kan ikke annet enn å uttrykke skam over at noen i familien vår er involvert, sier han i et intervju med cleveland.com tirsdag kveld. Han ville ikke kommentere omstendighetene som førte til pågripelsen, men sier at hendelsen er hinsides fatteevne. - Det er mer enn man kan fatte. Det er hinsides hva noen kan forestille seg i en drøm. Dette er et langt et mareritt. Jeg føler meg helt forferdelig, sier han. VG DIREKTE: Følg sakens utviklingen i vårt direktestudio. Han beskriver nyheten farens arrestasjon som et «kolossalt sjokk». VG var ved huset i Cleveland i Ohio tidligere i dag, og har snakket med flere av de tre brødrenes nærmeste naboer. Nabolaget består hovedsakelig av puertoricanere, og er et typisk amerikansk arbeiderklasseområde. Mannen som reddet kvinnene, Charles Ramsey, er i ferd med å bli en av USAs største helter, etter at han hjalp Amanda Berry å flykte. Fra Ramseys hjem ringte Berry nødtelefonen 911. Skrev artikkel om forsvinningen Anthony Castro, hvis fulle navn er Ariel Anthony Castro, jobber som bankmann i Columbus, Ohio. I 2004 skrev han som journaliststudent ved Bowling Green State University en artikkel i lokalavisen Plain Press om forsvinningen av to av jentene som mandag ble funnet, Gina DeJesus og Amanda Berry. I artikkelen intervjues Ginas mor, og foreldre i nabolaget som er bekymret for barnas sikkerhet. At Anthonys egen far skal ha vært involvert i bortføringen han skrev om for ni år siden, oppleves som utrolig. - At jeg skrev om dette for neste ti år siden - og finner ut at dette er så nært knyttet til min familie - jeg finner ikke ord, sier han til avisen.
Anthony Castro beskriver nyheten om farens arrestasjon som et «kolossalt sjokk».